CELEX: 62013CB0024
Language: hr
Date: 2014-01-16 00:00:00
Title: Predmet C-24/13: Rješenje Suda (deveto vijeće) od 16. siječnja 2014. (zahtjev za prethodnu odluku Fővárosi Közigazgatási és Munkaügyi Bíróság – Mađarska) – Dél-Zempléni Nektár Leader Nonprofit kft protiv Vidékfejlesztési Miniszter (Poljoprivreda — Uredba (EZ) br. 1698/2005 — EPFRR — Zahtjevi koji se odnose na pravni oblik lokalnih skupina djelovanja — Izmjena navedenih zahtjeva — Nadležnost država članica — Ograničenja)

14.4.2014   
            
            
               HR
            
            
               Službeni list Europske unije
            
            
               C 112/17
            
         Rješenje Suda (deveto vijeće) od 16. siječnja 2014. (zahtjev za prethodnu odluku Fővárosi Közigazgatási és Munkaügyi Bíróság – Mađarska) – Dél-Zempléni Nektár Leader Nonprofit kft protiv Vidékfejlesztési Miniszter
   (Predmet C-24/13) (1)
   
   ((Poljoprivreda - Uredba (EZ) br. 1698/2005 - EPFRR - Zahtjevi koji se odnose na pravni oblik lokalnih skupina djelovanja - Izmjena navedenih zahtjeva - Nadležnost država članica - Ograničenja))
   2014/C 112/20
   Jezik postupka: mađarski
   
      Sud koji je uputio zahtjev
   
   Fővárosi Közigazgatási és Munkaügyi Bíróság
   
      Stranke glavnog postupka
   
   
      Tužitelj: Dél-Zempléni Nektár Leader Nonprofit kft
   
      Tuženik: Vidékfejlesztési Miniszter
   
      Predmet
   
   Zahtjev za prethodnu odluku – Fővárosi Közigazgatási és Munkaügyi Bíróság – Tumačenje Uredbe Komisije (EZ) br. 1974/2006 od 15. prosinca 2006. o utvrđivanju detaljnih pravila za primjenu Uredbe br. 1698/2005 o potpori ruralnom razvoju iz Europskog poljoprivrednog fonda za ruralni razvoj (EPFRR) (SL L 368, str. 15.) (SL, posebno izdanje na hrvatskom jeziku, poglavlje 3., svezak 19., str. 59.) i članka 62. Uredbe Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj (EPFRR) (SL L 277, str. 1.) (SL, posebno izdanje na hrvatskom jeziku, poglavlje 3., svezak 40., 138.) –Neprofitno društvo koje je proglašeno lokalnom skupinom djelovanja Leader, uspostavljenom u vezi s poljoprivrednim potporama – Odustajanje od označavanja lokalnom skupinom djelovanja iz razloga što se na taj način mogu označiti samo udruženja
   
      Izreka
   
   
               1.
            
            
               Odredbe Uredbe Vijeća (EZ) br. 1698/2005 od 20. rujna 2005. o potpori ruralnom razvoju iz Europskog poljoprivrednog fonda za ruralni razvoj, a osobito njezini članci 61. i 62., trebaju se tumačiti u smislu da niti zahtijevaju niti, u načelu, zabranjuju donošenje nacionalnih odredaba prema kojima lokalna skupina djelovanja koja udovoljava svim uvjetima navedenima u članku 62. stavku 1. te uredbe može obavljati svoju djelatnost samo u određenom pravnom obliku. Međutim, na nacionalnom sudu je da se, imajući u vidu ukupnost svih relevantnih obilježja, uvjeri da taj nacionalni propis ne sprečava izravnu primjenjivost navedene uredbe i da precizira izvršavanje diskrecijskog prava koje je tom istom uredbom povjereno državama članicama ostajući pritom u granicama njezinih odredbi. Isto tako je na nacionalnom sudu da se uvjeri da je taj nacionalni propis sukladan odredbama Povelje o temeljnim pravima Europske unije i općim načelima prava Unije.
            
         
               2.
            
            
               Pravo Unije u načelu se ne protivi tome da se nacionalni propis prema kojem lokalne skupine djelovanja mogu obavljati svoju djelatnost samo u određenom pravnom obliku primijeni, po isteku prijelaznog razdoblja od godinu dana, na lokalne skupine djelovanja osnovane u drugom pravnom obliku sukladno ranije važećim nacionalnim propisom iako su u tijeku programi potpore i pripadno programsko razdoblje. To će, međutim, biti slučaj samo u mjeri u kojoj primjena novog pravnog propisa na takve lokalne skupine djelovanja zahtjeva izvršavanje diskrecijskog prava povjerenog državama članicama Uredbom br. 1698/2005, koje pritom ostaju unutar granica njezinih odredbi, što je dužan provjeriti sud koji je uputio zahtjev, osobito vodeći računa o posebnim značajkama navedenih sukcesivnih nacionalnih propisa i njihovim konkretnim posljedicama, te u mjeri u kojoj se ta primjena odvija uz poštovanje odredbi Povelje o temeljnim pravima Europske unije kao i općih načela prava Unije.
            
         
      (1)  SL C 156, 1.6.2013.